OpenLLM-France/wikimedia huggingface dataset:
# Danthonia

Danthonia, Notodanthonia o Joycea és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Danthonia alpina Vest
* Danthonia cachemyriana Jaub. & Spach
* Danthonia californica Bol.
* Danthonia cirrata Hack. & Arechav.
* Danthonia compressa Austin
* Danthonia cunninghamii Hook. f.
* Danthonia decumbens (L.) DC.
* Danthonia dimidiata Vickery
* Danthonia dregeana (Nees) Steud.
* Danthonia fortunae-hibernae Renvoize
* Danthonia geniculata J.M.Black
* Danthonia gracilis Hook.f.
* Danthonia intermedia Vasey
* Danthonia linkii
* Danthonia longifolia R.Br.
* Danthonia montevidensis Hack. & Arechav.
* Danthonia nivicola Vickery
* Danthonia nudiflora P.Morris
* Danthonia parryi Scribn.
* Danthonia pauciflora R.Br.
* Danthonia procera Vickery
* Danthonia sericea Nutt.
* Danthonia raoulii Steud.
* Danthonia rhizomata Swallen
* Danthonia unarede Raoul
(vegeu-ne una relació més exhaustiva a Wikispecies)

## Sinònims

(Els gèneres marcats amb un asterisc (*) són sinònims probables) (Els gèneres marcats amb dos asteriscs (**) són sinònims possibles)
Brachatera Desv., Brachyathera Kuntze, nom. inval., **Erythranthera Zotov, *Joycea H. P. Linder, Merathrepta Raf., **Rytidosperma Steud., *Sieglingia Bernh.

## Referències

* ↑ Germplasm Resources Information Network, consultada 23.06.08
# Cesura

La cesura és una pausa enmig d'un vers d'art major, per la qual queda dividit en dues meitats o hemistiquis. Aquesta pausa pot venir marcada per diversos procediments:
* Una aturada a la tira fònica.
* Un signe de puntuació.
* Un canvi de frase.
* Una rima interna.
Es marca amb una línia diagonal o doble vertical i cada hemistiqui queda subjecte a les regles generals de la mètrica com si fos un vers independent.

## Referències

* ↑ «cesura | enciclopèdia.cat». [Consulta: 30 setembre 2018].
# Erwínia

Les erwínies (Erwinia) són un gènere d'eubacteris de la família de les enterobacteriàcies. El seu nom prové d'Erwin Smith, el primer fitobacteriòleg. Totes les espècies d'aquest gènere són patògenes per a les plantes. Destaquen:
* Erwinia amylovora: provoca malalties necròtiques i de pansiment als arbres fruiters. Vegeu foc bacterià.
* Erwinia carotovora: provoca la podridura tova de la patata i la pastanaga.
# Antípatre (fill d'Herodes)

Antípatre (grec antic: Ἀντίπατρος, llatí: Antipater) fou el primer fill d'Herodes el Gran i la seva primera esposa Doris. Quan Herodes es va divorciar de Doris i es va casar amb Mariamne I, va fer fora Antípatre de la cort, però després el va tornar a cridar per contraposar-lo als fills de Mariamne (Alexandre i Aristobul).
Segons Flavi Josep, Antípatre era un intrigant i un monstre de maldat (κακίας μυστήριον). Va aconseguir despertar la sospita del pare cap als seus fills Alexandre i Aristobul, i Herodes llavors va cridar a Doris a la cort i va enviar a Antípatre a Roma per demanar el favor d'August. Herodes es va reconciliar amb Alexandre i Aristobul, però Antípatre va seguir intrigant fins que va aconseguir que Herodes els fes matar l'any 6 aC. Antípatre va ser declarat hereu.
No obstant això, va entrar en un complot amb el seu oncle Ferores, germà d'Herodes, contra la vida del rei. La mort de Ferores i la denúncia de la seva vídua que havia estat enverinat va descobrir tot el complot, però en aquell moment Antípatre era a Roma i desconeixia el que passava a Judea. Quan va retornar va ser detingut per Quintili Var, governador de Síria, i condemnat a mort. August va aprovar la sentència i Antípatre va ser executat a la presó cinc dies abans de morir Herodes l'any 4 aC.

## Referències

* ↑ Antipater a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 203
# Koobi Fora

Koobi Fora és un jaciment arqueològic situat a Kenya, a la riba est del llac Turkana. El primer apartat el formen els sediments més antics datats entre 1,9 i 1,8 milions d'anys i contenen artefactes de fabricació humana dins de la cultura olduvaiana. Així mateix, s'hi han trobat nombrosos fòssils humans, entre ells els primers d'Homo habilis.

## Referències

* ↑ «Koobi Fora» (en anglès). Encyclopædia Britannica, 17 setembre 2013. [Consulta: 15 maig 2023].
# Plethron

Plethron (en grec antic πλέθρον, en Homer πέλεθρον) era una antiga mesura de superfície grega. Probablement era l'amplada de la γύης ("gyes", camp) o l'espai situat entre les pedres (οὖρα), que formaven els costats més llargs de la parcel·la, i equivalia a cent peus. Es va convertir en la mesura utilitzada normalment a l'antiga Grècia. Cada plethron contenia 4 arurae. Segons Libani, era la mida que s'establia per delimitar el terreny on es practicava la lluita als Jocs. Amb el temps va esdevenir una mesura de longitud conservant el nom i era equivalent a cent peus romans, a 29,57 metres (100 pous, o peus grecs) i també 1/6 d'un estadi.
Un plethron (quadrat) era igualment una unitat de superfície equivalent a 0,0875 hectàrees. Va continuar usant-se a l'Imperi Romà d'Orient, definit com a 100 peus o 40 passos (vema).
Els romans la van anomenar juguera, si bé en realitat s'acostava més a un actus (mitja juguera), segons diu Luci Juni Moderat Columel·la, i afegeix que s'establia com la distància que podien llaurar els bous sense alçar l'arada, per evitar que es cansessin.

## Referències

* 1 2 Smith, William (ed.). «Mensura. Plethron». A Dictionary of Greek and Roman Antiquities (1890). [Consulta: 5-XII-2020].
* ↑ Libani. Λόγοι, Oracions, 10
# Ptèria

Ptèria (en llatí Pteria, en grec antic Πτερία) era el nom d'una ciutat i un districte de Capadòcia que només menciona Heròdot. Explica que en aquest districte es va lliurar una gran batalla (la batalla de Ptèria), entre Cir II el Gran de Pèrsia i Cresos de Lídia l'any 547 aC.
Esteve de Bizanci l'anomena Pterium, i esmenta una altra ciutat de nom també Ptèria vora Sinope.

## Referències

* ↑ Smith, William (ed.). «Pteria». Dictionary of Greek and Roman Geography (1854). [Consulta: 30 abril 2021].
# Pianosa

Pianosa és una petita illa de la mar Tirrena a uns 15 km al sud-oest d'Elba, part de la província de Livorno i de la comuna de Campo nell'Elba. Té uns 5 km de llarg i 4 d'ample i és de poca altura a la qual cosa segurament deu el seu nom, que en llatí era Planasia. Fou lloc de desterrament i hi va ser Pòstum Agripa, net d'August. Encara hi queden algunes restes romanes.
Nominal possessió del Papa vers el 1000 estava en mans de Pisa que ja n'exercia abans el protectorat (des del 874). El primer atac genovès fou el 1088 i la van ocupar el 1112 però els pisans la van recuperar i el 1138 la van donar en feu acabant en mans del bisbe de Pisa.
Vers el 1170 fou atacada pels genovesos i altra vegada el 1283 en què la van ocupar però no la van conservar, ja que el 1284 tornava a ser pisana fins a la batalla de Melòria el mateix any, i va passar poc després als Appiani. El 1344 fou infeudada als Landi de Còrsega. El 1399 els Appiani van vendre Pisa a Milà i es van reservar Piombino i les illes. Des de llavors fou part del Piombino.
El 1489 fou ocupada temporalment per un pirata anomenat Francesco Turriglia àlies "fra Carlo Pirata". Però va romandre possessió del Piombino. El 1553 va patir un assalt dels pirates turcs dirigits per Dragut.
El 27 d'agost de 1802 fou formalment annexionada a França i el 1803 inclosa al municipi de S.Piero in Campo. El 1805 Napoleó la va donar a la seva germana Elisa i el 7 d'abril de 1809 fou unida a Toscana de la que Elisa fou nomenada duquessa però el 25 de maig d'aquell any fou ocupada pels anglesos. El 1814 fou inclosa al principat d'Elba creat per a Napoleó que va durar fins al febrer de 1815. Va passar al Gran ducat de Toscana. El 1855 s'hi va establir una colònia correccional de menors i el 1858 una colònia penal agrícola.
El gener de 1860 els habitants van votar la unió a Itàlia. Entre els presoners del penal, hi va estar, el 1932, el futur president d'Itàlia Sandro Pertini.
El 17 de setembre de 1943 fou ocupada pels alemanys. El 17 d'abril de 1944 fou bombardejada pels aliats.
Després de la guerra fou presó de feixistes i després de prsos comuns. Fou una presó de màxima seguretat a partir del 1979, on foren empresonats dirigents de la màfia, i es va tancar el 1998 (el darrer pres va sortir el 1997).
Forma part del Parc nacional de l'Arxipèlag Toscà creat el 1988 i al que l'illa fou afegida el 1996. Destaca la Cala Giovanna amb arena blanca i les restes d'una vila romana.
# Cunningham

«Cunningham» té aquests significats:
* Cunningham (Kansas)
* Biografies:
** Alan Cunningham (1887 – 1983), general britànic de la II Guerra Mundial, germà de l'almirall Andrew Cunningham
** Alec Cunningham-Reid (Wayland, 1895 – Vaubona, 1977), militar i polític anglès
** Andrew Browne Cunningham, (1883 – 1963), almirall de la flota britànic
** Andy Cunningham (1890 - 1973), futbolista escocès
** Chris Cunningham (Reading, Berkshire, 1970), videoartista britànic
** Imogen Cunningham (1883, Portland, Oregon - 1976, San Francisco), fotògrafa estatunidenca
** Jock Cunningham (Coatbridge, Escòcia, 1903 - 1984), voluntari de les Brigades Internacionals a la Guerra Civil Espanyola
** John Cunningham (~ 1575 - 1651), explorador de l'Àrtida escocès que va servir sota la bandera danesa
** Merce Cunningham (Centralia, Estat de Washington, 1919 - 2009, Nova York), pintor, ballarí i coreògraf estatunidenc
** Ward Cunningham (1949), programador i creador del primer lloc wiki
# Sant Lambert

«Sant Lambert» té aquests significats:
* Lambert de Lieja, o Lambert de Maastricht o Sant Lambert (~ 635, Maastricht - Lieja, ~ 705), bisbe de Maastricht
* Lambert de Lió o de Fontenelle (c. 625 - Lió, 688), abat de Fontenelle i bisbe de Lió venerat com a sant per diverses confessions cristianes
* Lambert de Saragossa (Saragossa, s. VIII?), màrtir decapitat per la seva fe cristiana, venerat com a sant
* Catedral de Sant Lambert, catedral de Lieja
* Cantó de Marsella Sant Lambert, cantó francès del departament de les Boques del Roine, al districte de Marsella
# Dafne pirinenca

La dafne pirinenca (Daphne cneorum) és una espècie de planta dins del gènere Daphne que pertany a la família de les Thymelaeaceae.
És una planta verinosa, tanmateix s'utilitza en jardineria.
Es tracta d'un arbust de fulla perenne que pot arribar a 50 cm d'alçada. Les fulles són coriàcies, de color verd fosc. Les flors són rosades, agregades en conjunts de 6 a 10 i perfumades. El fruit és una baia groguenca, també verinosa.
# Canut

«Canut» té aquests significats:
* Canut o porro (cigarret), cigarret fet manualment amb marihuana o haixix
* Cal Canut, diversos llocs
* Canut, nom col·loquial en català per a descriure el penis humà
* Biografies:
** Canut I de Suècia (~ 1140 - 1195 /1196), Rei de Suècia de 1167 fins a la seua defunció
** Canut II de Dinamarca el Gran (~ 995- 1035), rei viking dels regnes de Dinamarca (1018-1035), Anglaterra (1017-1035) i Noruega (1029-1035)
** Canut III de Dinamarca el dur (1018- 1042), rei de Dinamarca a partir del 1035 i d'Anglaterra a partir de 1040
** Canut IV de Dinamarca, Canut el Sant o Sant Canut, (~ 1043 – 1086), rei de Dinamarca (1080 -1086)
** Carles Canut i Bartra (Gerri de la Sal, Pallars Sobirà, 1944-2018), actor català
** Maria Lluïsa Canut Ruiz (Maó, 1924 - 2005), investigadora en ciències físiques
** Canut Reyes (Arles, Provença, 1954), nom amb què es coneix el membre dels Gipsy Kings François Marie Reyes
# Grito de Lares

El Grito de Lares és com es coneix l'aixecament independentista porto-riqueny del 23 de setembre de 1868 realitzat a la ciutat de Lares amb el crit Viva Puerto Rico Libre, abajo los impuestos, mercè el qual es proclamà la República de Puerto Rico i es constituí un govern republicà presidit per Francisco Ramírez Medina. Van col·laborar el metge Ramón Emeterio Betances Alacán el Antillano, influït pel cubà José Martí, l'advocat Segundo Ruiz Belvis, Alejandro Tapia y Rivera, Manuel Rojas (propietari de la plantació on es produí l'aixecament), Mathias Bruckman, Mariana Bracetti, Joaquín Parilla i Eugenio María de Hostos, endemés de 12 propietaris de plantacions de cafè.
Es formaren juntes a Lares i Mayagüez i una columna marxà cap a San Sebastián, on fou fàcilment vençuda pels espanyols. El moviment fou avortat ràpidament i seguit d'una forta política repressiva. Els dirigents foren empresonats, llevat de Betances, que s'exilià i l'1 de gener del 1870 publicà el manifest Patria, justicia, libertad exhortant a la independència. Uns 500 foren detinguts, dels quals 80 moriren de malalties. Francisco Ramírez fou afusellat.
Nogensmenys, amb l'abdicació d'Isabel II i el canvi de govern del 1869, els detinguts foren amnistiats, l'esclavatge fou abolit i els partits polítics foren permesos.

## Referències

* ↑ Moscoso, Francisco. «El Grito de Lares, 1868 - Historia |» (en castella). Enciclopedia de Puerto Rico. Fundacion Puertorriqueña para las Humanidades. [Consulta: 15 juliol 2017].
# Roland

«Roland» té aquests significats:
* Toponímia:
** Roland (Iowa), població dels Estats Units a l'estat d'Iowa
** Roland (Oklahoma), poble dels Estats Units a l'estat d'Oklahoma
** Maison-Roland, municipi francès al departament del Somme
* Biografies:
** Prenom:
*** Roland (francès) o Rotllà (català)
*** Madame Roland (París, 1754 - 1793), dama francesa dels temps de la Revolució
*** Roland Alphonso (l'Havana, 1931 - Los Angeles, 1988), saxofonista
*** Roland Barthes (Cherbourg, 1915 -París, 1980), escriptor, crític, semiòleg i teòric de la literatura francès
*** Roland Berland (Saint-Laurent-de-la-Salle, 1945), ciclista francès professional entre 1968 i 1980
*** Roland Besson (Boulogne-Billancourt, França, 1962), trompetista, compositor i pedagog nord-català
*** Roland Björk (Karlskoga, Örebro, 1935), pilot de trial suec
*** Roland Brückner (Köthen, República Democràtica Alemanya, 1955), gimnasta artístic alemany
*** Roland Dorcely (Port-au-Prince, Haití, 1930), pintor haitià
*** Roland Emmerich (Stuttgart, 1955), director, guionista i productor de cinema alemany
*** Roland Francisci (Ciamannacce, Còrsega, 1938 – París, 2006), empresari i polític cors
*** Roland Freisler (Celle, Alemanya, 1893 - Berlín, 1945), advocat, militar, polític nazi i president del Tribunal del Poble
*** Roland-Michel de la Galissionère (Rochefort, Charanta Marítima, França, 1693 - 1756), mariner i botànic francès
*** Roland Gunesch (Daia, Mureş, 1944), jugador d'handbol romanès, d'ètnia germànica
*** Roland Joffé (Londres, Regne Unit, 1945), director anglofrancès
*** Roland Matthes (Pößneck, República Democràtica d'Alemanya, 1950), nedador alemany
*** Roland de Mois (~ 1520 - 1592), pintor flamenc encabit dins del Renaixement hispà, actiu a l'Aragó
*** Roland Moreno (El Caire, Egipte, 1945 - París, 2012), inventor francès
*** Roland Orzabal (Portsmouth, Regne Unit, 1961), músic membre de Tears for Fears
*** Roland Penrose (Londres, 1900 - Chiddingly, 1984), artista historiador i poeta anglès
*** Roland Petit (Villemomble, 1924 - Ginebra, Suïssa, 2011), ballarí i coreògraf francès
*** Roland Ratzenberger pilot de Fórmula 1 austríac
*** Roland Reutenauer (Wingen-sur-Moder, Baix Rin, 1943), escriptor alsacià en francès
*** Roland Ries (Niederlauterbach, 1945), polític alsacià
*** Roland Riz (Bozen, 1927), polític i jurista sud-tirolès
*** Roland Sandberg (Karlskrona, 1946), futbolista suec
*** Roland Schär (Mühlenfeld, 1950), ciclista suís professional entre 1976 i 1977
*** Roland Mark Schoeman (Pretòria, Sud-àfrica, 1980), nedador
*** Roland de Vaux (París, 1903 – Jerusalem, 1971), frare dominic, historiador i arqueòleg francès
** Cognom:
*** Alexis Roland-Manuel (París, 1891 - 1966), compositor, crític i musicògraf francès
*** Alfred Roland (París, 1797 - Grenoble, 1874), compositor francès
* Obres:
** Roland (Lully), tragèdia lírica escrita per Jean-Baptiste Lully
** Chanson de Roland (francès), cançó de gesta del segle XI que narra la batalla de Roncesvalles
** Roland (curtmetratge), curtmetratge francès de 1995 dirigit per Lucien Dirat
** La Chanson de Roland, pel·lícula francesa de 1978 dirigida per Frank Cassenti
# Santa Úrsula

«Santa Úrsula» té aquests significats:
* Santa Úrsula de Colònia, santa de l'Església catòlica celebrada el 21 d'octubre
* Santa Úrsula (Tenerife), municipi de l'illa de Tenerife, a les illes Canàries
* Diada de Santa Úrsula, diada castellera que se celebra a Valls el 21 d'octubre o el diumenge següent
* Companyia de Santa Úrsula o ursulines, institut secular fundat per Angela Merici en 1535 per educar a les noies
* Orde de Santa Úrsula o de les ursulines claustrals, orde de monges
* Retaule de Sant Martí, Santa Úrsula i Sant Antoni (~ 1420), tremp sobre fusta de Gonçal Peris conservada al Museu de Belles Arts de València
* Santa Úrsula del Milà, església parroquial del Milà (Alt Camp) sota l'advocació de santa Úrsula
* taula de Santa Úrsula
# Capa de transport

En informàtica, la capa de transport es troba entre la capa d'aplicació i la capa de xarxa del model TCP/IP. Dins del model de referència OSI, la capa de transport es trobaria entre la capa de sessió i la capa de xarxa.

## Funcions de la capa de transport

La capa de transport és la part del protocol TCP/IP encarregada de garantir la transmissió de les dades.
La capa de xarxa transfereix datagrames entre dos ordinadors per la xarxa utilitzant com a identificadors les adreces IP. La capa de transport és l'encarregada d'afegir la noció de port. Dins d'una mateixa computadora hi pot haver més d'una aplicació que estigui accedint simultàniament a la xarxa (podem tenir l'Emule funcionant, i el Messenger, i la pàgina del correu electrònic, i...). Per aquest motiu, quan s'envia un datagrama no en tenim prou amb l'adreça IP de la màquina de destí, necessitem també indicar a quina aplicació estem enviant la informació. Cada aplicació que estigui esperant un missatge utilitzarà un port diferent; estarà a l'espera d'un missatge en un port concret (escoltant un port). S'utilitzarà també un port concret per a l'enviament de missatges.
Els ports tenen una memòria intermèdia (buffer, en anglès) situada entre els programes d'aplicació i la xarxa, de tal manera que les aplicacions transmeten la informació als ports, aquí es van emmagatzemant fins que pugui enviar-se per la xarxa. Un cop transmès arribarà al port destí on s'anirà guardant fins que l'aplicació estigui preparada per a rebre-la.
A més, la capa de transport proporciona un mecanisme per intercanviar les dades entre sistemes finals. El servei de transport orientat a connexió assegura que les dades s'entreguin lliures d'errors, en ordre i sense pèrdues ni duplicacions. És més, la capa de transport pot estar involucrada en l'optimització de l'ús dels serveis de xarxa. És a dir; pot proporcionar la qualitat del servei que s'hagi sol·licitat. Per exemple, l'entitat de sessió pot sol·licitar una tassa d'error determinada, un retard màxim, una prioritat i un nivell de seguretat donat.
Existeixen dos protocols principals dins d'aquesta capa:
* TCP (Transfer Control Protocol). Ofereix una transferència fiable i orientada a connexió.
* UDP (User Datagram Protocol). Ofereix una transferència no fiable i no orientada a connexió.

## Referències

* ↑ Definición de las siete capas del modelo OSI y explicación de las funciones al web de Microsoft
* ↑ RFC 1122, Requirements for Internet Hosts – Communication Layers, IETF, R. Braden (Editor), October 1989
* ↑ Lou Frenzel. «What's The Difference Between The OSI Seven-Layer Network Model And TCP/IP?». Electronic Design, 02-10-2013. [Consulta: 17 gener 2017].
* ↑ «Difference between OSI Reference Model and TCP/IP Reference Model | Computer Network Tutorial». [Consulta: 17 gener 2017].
* ↑ «Four Layers of TCP/IP model, Comparison and Difference between TCP/IP and OSI models». [Consulta: 17 gener 2017].
* ↑ Tetz, Edward. «Network Basics: TCP/IP and OSI Network Model Comparisons». [Consulta: 17 gener 2017].
# Camp David

Naval Support Facility Thurmont, popularment conegut com a Camp David, és un campament militar de muntanya situat al comtat de Frederick a Maryland als Estats Units. Es fa servir com a residència de camp i com a protecció en cas d'alarma del President dels Estats Units i els seus convidats
originalment com a Hi-Catoctin, Camp David estava construït en un principi com un campament pels agents del govern federal i les seves famílies i va obrir el 1938. El 1942 es va convertir en residència temporal del president Franklin D. Roosevelt i se li va donar el nom de U.S.S. Shangri-La. Camp David rebé aquest nom de Dwight Eisenhower, que el va posar en nom del seu fill David.
El campament està molt aïllat i tranquil, el recinte es compon de petites edificacions amagades entre el bosc i que només estan connectades per viaranys. Tan sols hi ha una carretera que divideix el campament en dues parts: en una d'elles hi viuen, mengen i s'entrenen els marines i el personal naval, mentre que l'altra banda està dedicada a allotjaments pel President i els seus convidats.
Camp David és una instal·lació del United States Navy i es considera un dels llocs de més alta seguretat del món. Tots els Presidents dels Estats Units des de Franklin Roosevelt n'han fet ús i s'hi va allotjar Sir Winston Churchill el maig de 1943. Amb Jimmy Carter s'hi van preparar els acords de Pau de Camp David de 1978 entre Egipte i Israel.

## Referències

* ↑ «12 WPA Projects that Still Exist». How Stuff Works. Publications International, Ltd.. [Consulta: 11 març 2009].
* ↑ History of Camp David: A brief history of the Presidential mountain retreat and its famous guests by David Johnson
* 1 2 «Camp David». Whitehouse.gov. Arxivat de l'original el 2009-06-30. [Consulta: 29 juny 2009].

## Enllaços externs

* Camp David from the Federation of American Scientists
# Darwin (Minnesota)

Darwin és una població dels Estats Units a l'estat de Minnesota. Segons el cens del 2000 tenia 276 habitants.

## Demografia

Segons el cens del 2000, Darwin tenia 276 habitants, 119 habitatges, i 79 famílies. La densitat de població era de 142,1 habitants per km².
Dels 119 habitatges en un 31,1% hi vivien nens de menys de 18 anys, en un 54,6% hi vivien parelles casades, en un 9,2% dones solteres, i en un 33,6% no eren unitats familiars. En el 29,4% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,84.
Per edats la població es repartia de la següent manera: un 27,2% tenia menys de 18 anys, un 6,9% entre 18 i 24, un 25% entre 25 i 44, un 25% de 45 a 60 i un 15,9% 65 anys o més.
L'edat mediana era de 38 anys. Per cada 100 dones de 18 o més anys hi havia 97,1 homes.
La renda mediana per habitatge era de 34.286 $ i la renda mediana per família de 37.321 $. Els homes tenien una renda mediana de 31.000 $ mentre que les dones 22.500 $. La renda per capita de la població era de 16.813 $. Entorn del 6% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Darwin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
* ↑ «Geographic Comparison Table- Darwin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].